  CONSILIUL LOCAL AL MUNICIPIULUI CRAIOVA

HOTĂRÂREA NR. 117
Consiliul Local al Municipiului Craiova, întrunit în şedinţa ordinară din 28.08.2008.

Având în vedere raportul nr. 113458/2008, întocmit de Serviciul Resurse Umane, prin care se propune acordarea sporului de până la 15% din salariul de bază, pentru condiţii grele de muncă, personalului de specialitate din cadrul Teatrului pentru Copii şi Tineret „Colibri” pentru luna iunie a anului 2008 şi rapoartele comisiilor de specialitate ale Consiliului Local al Municipiului Craiova nr.75, 76, 77, 81 şi 82/2008 ;  

  
În conformitate cu prevederile Hotărârii Guvernului nr.281/1993 cu privire la salarizarea personalului din unităţile bugetare şi ale Ordonanţei de Guvern nr.21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic;

Potrivit Hotărârii Consiliului Local al Municipiului Craiova nr.243/2005;

În temeiul art.36, alin.2, lit. d coroborat cu alin.6, lit. a, pct.4 şi art.45, alin.2 lit.a din Legea nr.215/2001, republicată, privind administraţia publică locală;

HOTĂRĂŞTE:

Art.1.  Se aprobă acordarea sporului de până la 15% din salariul de bază, pentru condiţii grele de muncă, personalului de specialitate din cadrul Teatrului pentru Copii şi Tineret „Colibri” pentru luna iunie a anului 2008, conform anexei care face parte integrantă din prezenta hotărâre, cu condiţia încadrării în prevederile bugetare aprobate.

Art.2. Serviciul Administraţie Publică Locală, Direcţia Economico - Financiară, Serviciul Resurse Umane şi Teatrul pentru Copii şi Tineret „Colibri”, vor aduce la îndeplinire prevederile prezentei hotărâri.

